CELEX: 32012R0144
Language: hr
Date: 2012-02-16 00:00:00
Title: Provedbena uredba Komisije (EU) br. 144/2012 od 16. veljače 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               303
            
         32012R0144
   
               L 048/1
            
            
               SLUŽBENI LIST EUROPSKE UNIJE
            
            
               16.02.2012.
            
         
      PROVEDBENA UREDBA KOMISIJE (EU) br. 144/2012
   od 16. veljače 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Uređaj u jednom kućištu s dimenzijama od otprilike 31 × 20 × 5 cm, koji se sastoji od sljedećih dijelove:
               
                           —
                        
                        
                           mikroprocesora,
                        
                     
                           —
                        
                        
                           dvojnog digitalnog prijamnika DVB-S/DVB-T,
                        
                     
                           —
                        
                        
                           
                              flash memorije, i
                        
                     
                           —
                        
                        
                           čitača „pametne kartice” za uvjetni pristup davatelju usluge.
                        
                     Uređaj je opremljen sljedećim sučeljima:
               
                           —
                        
                        
                           ulazom za satelitsku antenu,
                        
                     
                           —
                        
                        
                           ulazom za zemaljsku antenu,
                        
                     
                           —
                        
                        
                           izlazom za zemaljsku antenu,
                        
                     
                           —
                        
                        
                           Ethernet priključkom (RJ-45),
                        
                     
                           —
                        
                        
                           dvama USB priključcima,
                        
                     
                           —
                        
                        
                           HDMI priključkom,
                        
                     
                           —
                        
                        
                           dvama SCART priključcima,
                        
                     
                           —
                        
                        
                           dvama RCA priključcima za audio izlaz,
                        
                     
                           —
                        
                        
                           jednim S/PDIF priključkom za (optički digitalni audio izlaz), i
                        
                     
                           —
                        
                        
                           utorom za tvrdi disk.
                        
                     Izmjenljivi tvrdi disk se može, nakon predočenja, umetnuti u utor. Tvrdi disk se može zadržati za kasnije gledanje snimljene datoteke samo na ovom uređaju.
               Nakon predočenja, uređaj je osposobljen za primanje i dekodiranje digitalnih televizijskih signala (oba slobodna kanala i programi davatelja usluga). Također je sposoban za spajanje na internet putem Ethernet sučelja.
               Uređaj je sposoban za primanje i dekodiranje audio/video datoteka od uređaja za automatsku obradu podataka putem tzv. „kućnog pristupnika”.
               Uređaj je sposoban reproducirati audio/video datoteke s vanjskih medija (kao što su tvrdi disk ili USB memorija) preko USB sučelja.
               Uređaj je sposoban za snimanje i reprodukciju primljenih digitalnih televizijskih signala.
            
            
               8528 71 15
            
            
               Razvrstavanje se utvrđuje u skladu s Općim pravilima 1., 3.(c) i 6. za tumačenje kombinirane nomenklature i tekstom oznaka KN 8528, 8528 71 i 8528 71 15.
               Uređaj je složeni stroj sposoban za obavljanje funkcija iz obaju tarifnih brojeva 8521 i 8528.
               S obzirom na njegove osobine, nijedna funkcija uređaja ne smatra se glavnom u smislu napomene 3. uz odjeljak XVI.
               Uređaj se, stoga, razvrstava pod tarifni broj koji se javlja posljednji u brojčanom redoslijedu, i to pod tarifni broj 8528.
               Unatoč nazočnosti izmjenljivog tvrdog diska, sposobnosti reprodukcije sadržaja s vanjskih medija, kao i sposobnosti snimanja besplatno primljenih kanala, uređaj zadržava temeljno obilježje takozvane „upravljačke kutije za televiziju s komunikacijskom funkcijom”.
               Stoga se razvrstava pod oznaku KN 8528 71 15 kao upravljačka kutija za televiziju s komunikacijskom funkcijom.